## Zaključak o ispravku greške u rješenju klasa UP/I 030-02/2002-01/44, urbroj: 580-02-08-41-19 od 29. travnja 2008.

### NN 53/2008 (9.5.2008.), Zaključak o ispravku greške u rješenju klasa UP/I 030-02/2002-01/44, urbroj: 580-02-08-41-19 od 29. travnja 2008.

# AGENCIJA ZA ZAŠTITU TRŽIŠNOG NATJECANJA

**1821**

Agencija za zaštitu tržišnog natjecanja na temelju članaka 34. i 35. stavka 1.
točke 2. Zakona o zaštiti tržišnog natjecanja (»Narodne novine«, broj 122/03) i
članka 219. stavka 1. i 2. Zakona o općem upravnom postupku (»Narodne novine«,
broj 53/91 i 103/96), radi ispravljanja greške u rješenju, po službenoj
dužnosti, temeljem odluke Vijeća za zaštitu tržišnog natjecanja sa 104.
sjednice, održane 29. travnja 2008., donosi sljedeći

## ZAKLJUČAK

I. U rješenju Agencije za zaštitu tržišnog natjecanja, klase: UP/I-030-02/2002-01/44,
urbroja: 580-02-08-41-26, od 3. travnja 2008., ispravljaju se sljedeće greške:
I.I. na 3. stranici obrazloženja predmetnog rješenja, umjesto:
»Uvidom u članak 1. stavak 1. navedenog Sporazuma o distribuciji Agencija je
utvrdila da je poduzetnik Pliva d.d. imenovan isključivim distributerom dišnog
kompleta Heliobacter Test INFGAL seta 13C Urea za masovnu spektrometriju
odraslih i djece starije od 12 godina, te heliobacter testa INFAL Kits 13C Urea
za infra crvenu spektroskopiju odraslih i djece starije od 12 godina (dalje:
Proizvodi) poduzetnika INFAI – NMR GmbH u Republici Hrvatskoj i Republici
Sloveniji.«
mora stajati:
»Uvidom u članak 1. stavak 1. navedenog Sporazuma o distribuciji Agencija je
utvrdila da je poduzetnik Pliva d.d. imenovan isključivim distributerom dišnog
kompleta Heliobacter Test INFAI seta 13C Urea za masenu spektrometriju odraslih
i djece starije od 12 godina, te heliobacter testa INFAI Kits 13C Urea za infra
crvenu spektroskopiju odraslih i djece starije od 12 godina (dalje: Proizvodi)
poduzetnika INFAI – NMR GmbH u Republici Hrvatskoj i Republici Sloveniji.«
I.II. na 7. stranici obrazloženja predmetnog rješenja, umjesto:
»Predmet Sporazuma o distribuciji u ovom postupku je isključiva distribucija
proizvoda:
1. dišni komplet Heliobacter Test INFAI Kits 13C Urea za masovnu spektrometriju
odraslih i djece starije od 12 godina, te
2. Heliobacter Test INFAI Kits 13C Urea za infra crvenu spektroskopiju odraslih
i djece starije od 12 godina.«
mora stajati:
»Predmet Sporazuma o distribuciji u ovom postupku je isključiva distribucija
proizvoda:
3. dišni komplet Heliobacter Test INFAI Kits 13C Urea za masenu spektrometriju
odraslih i djece starije od 12 godina, te
4. Heliobacter Test INFAI Kits 13C Urea za infra crvenu spektroskopiju odraslih
i djece starije od 12 godina.«
I.III. na 8. stranici obrazloženja predmetnog rješenja, umjesto:
»Stoga je, uzimajući navedeno u obzir, u predmetnom slučaju mjerodavno tržište
utvrđeno kao distribucija proizvoda dišnog kompleta Heliobacter Test INFAI Kits
13C Urea za masovnu spektrometriju odraslih i djece starije od 12 godina, te
Heliobacter Test INFAI Kits 13C Urea za infra-crvenu spektroskopiju odraslih i
djece starije od 12 godina u Republici Hrvatskoj.«
mora stajati:
»Stoga je, uzimajući navedeno u obzir, u predmetnom slučaju mjerodavno tržište
utvrđeno kao distribucija proizvoda dišnog kompleta Heliobacter Test INFAI Kits
13C Urea za masenu spektrometriju odraslih i djece starije od 12 godina, te
Heliobacter Test INFAI Kits 13C Urea za infra-crvenu spektroskopiju odraslih i
djece starije od 12 godina u Republici Hrvatskoj.«
I.IV. na 9. stranici obrazloženja predmetnog rješenja, umjesto:

»Tablica 1.: Prikaz dijagnostičkog paketa Heliobacter Testa

|  |  |  |  |  |
| --- | --- | --- | --- | --- |
| Ime | Aktivni sastojak | Analiza | EU-Broj | Odobreno |
| Helicobacter Test INFAIâ | 75 mg 13C-Urea | masovna spektrometrija | EU/1/97/045/001 | 14. 8. 1997. |
| Helicobacter Test INFAIâ | 75 mg 13C-Urea | infra-crvena spektroskopija | EU/1/97/045/002 | 2. 5. 2002. |

Izvor: podnesak poduzetnika Pliva d.d.
Obrada: Agencija za zaštitu tržišnog natjecanja«

mora stajati:

»Tablica 1.: Prikaz dijagnostičkog paketa Heliobacter Testa

|  |  |  |  |  |
| --- | --- | --- | --- | --- |
| Ime | Aktivni sastojak | Analiza | EU-Broj | Odobreno |
| Helicobacter Test INFAIâ | 75 mg 13C-Urea | masena spektrometrija | EU/1/97/045/001 | 14. 08. 1997. |
| Helicobacter Test INFAIâ | 75 mg 13C-Urea | infra-crvena spektroskopija | EU/1/97/045/002 | 02. 05. 2002. |

Izvor: podnesak poduzetnika Pliva d.d.
Obrada: Agencija za zaštitu tržišnog natjecanja«

II. Ispravke iz točke I. izreke ovog zaključka bit će upisane u izvornik
rješenja u obliku bilješke.
III. Ovaj zaključak bit će objavljen u »Narodnim novinama«.

```
Obrazloženje
```

Rješenjem Agencije za zaštitu tržišnog natjecanja (dalje: Agencija), klase:
UP/I-030-02/2002-01/44, urbroja: 580-02-08-41-26, od 3. travnja 2008., utvrđeno
je da se odredbom članka 2. stavka 2. i odredbom članka 5. stavka 1. Sporazuma o
distribuciji proizvoda sklopljenog 6. lipnja 2002., između poduzetnika Pliva
d.d. i INFAI – NMR GmbH, u razdoblju od 6. lipnja 2002. do 9. lipnja 2003.
godine, ograničava tržišno natjecanje, u smislu članka 6. stavka 1. točke 1. i
članka 7. stavka 1. točke 2. i 4. Zakona o zaštiti tržišnog natjecanja (»Narodne
novine«, broj 48/95, 52/97 i 89/98). Stoga je utvrđeno da su navedene odredbe
ništave ex lege, u smislu članka 7. stavka 2. Zakona o zaštiti tržišnog
natjecanja (»Narodne novine«, broj 48/95, 52/97 i 89/98). U razdoblju od 9.
lipnja 2003. do 1. listopada 2003. sklapanjem Aneksa osnovnom Sporazumu o
distribuciji proizvoda između poduzetnika Pliva d.d. i INFAI – NMR GmbH, od 9.
lipnja 2003. godine predmetni Sporazum o distribuciji nije u suprotnosti s
odredbama Zakona o zaštiti tržišnog natjecanja (»Narodne novine«, broj 48/95,
52/97 i 89/98).
Navedeno je rješenje dostavljeno 7. travnja 2008. poduzetniku Pliva d.d. zajedno
s pozivom na označavanje poslovnih tajni, radi objave predmetnog rješenja u
»Narodnim novinama«.
Poduzetnik Pliva d.d. je 22. travnja 2008. Agenciji dostavio pisano očitovanje u
kojem navodi da predmetno rješenje na sadrži poslovne tajne poduzetnika Pliva
d.d. jer je riječ o podacima koji su javno dostupni.
Međutim, poduzetnik Pliva d.d. je Agenciju tom prilikom upozorio na greške u
pisanju, odnosno da je ispravni naziv »INFAI«, a ispravni pojam »masena
spektrometrija«.
Po zaprimanju navedenog pisanog očitovanja poduzetnika Pliva d.d. Agencija je,
obavljenim uvidom u spis predmeta, utvrdila da navedeni pogrešni naziv i pojam
proizlaze iz ovjerenog prijevoda predmetnog Sporazuma o distribuciji, kojeg je
poduzetnik Pliva d.d. 18. srpnja 2003. dostavio Agenciji i kojim se tekstom
Agencija koristila prilikom izrade predmetnog rješenja.
S obzirom na navedeno, a budući da je riječ o očitoj i nenamjernoj grešci u
citiranom tekstu obrazloženja predmetnog rješenja, Vijeće za zaštitu tržišnog
natjecanja je, na 104. sjednici, održanoj 29. travnja 2008., temeljem ovlasti iz
članaka 34. i 35. stavka 1. točke 2. Zakona o zaštiti tržišnog natjecanja
(»Narodne novine«, broj 122/03; dalje: ZZTN) i članka 219. stavka 1. i 2. Zakona
o općem upravnom postupku (»Narodne novine«, broj 53/91 i 103/96; dalje: ZoUP),
donijelo odluku o ispravljanju navedene greške u rješenju, klase:
UP/I-030-02/2002-01/44, urbroja: 580-02-08-41-26, od 3. travnja 2008.
Stoga je Agencija, temeljem odluke Vijeća, odlučila kao u točki I. izreke ovoga
zaključka.
Člankom 219. stavkom 2. ZoUP propisano je da se bilješka o ispravku rješenja
upisuje u izvornik rješenja.
Kako je Agencija predmetni zaključak donijela radi ispravke greške u predmetnom
rješenju, Agencija je, temeljem odluke Vijeća, odlučila kao u točki II. izreke
ovoga zaključka.
Budući da će se rješenje Agencije, klase: UP/I-030-02/2002-01/44, urbroja:
580-02-08-41-26, od 3. travnja 2008., u smislu odredbe članka 37a. Zakona o
zaštiti tržišnog natjecanja (»Narodne novine«, broj 48/95, 52/97 i 89/98),
objaviti u »Narodnim novinama«, stoga će se i zaključak o ispravci greške iz
predmetnog rješenja objaviti u »Narodnim novinama«.
Slijedom navedenog Agencija je, temeljem odluke Vijeća, odlučila kao u točki
III. izreke ovoga zaključka.

UPUTA O PRAVNOM LIJEKU

Protiv ovog zaključka nije dopuštena žalba, ali nezadovoljna stranka može
pokrenuti upravni spor pred Upravnim sudom Repub­like Hrvatske u roku od
trideset (30) dana od dana dostave ovog zaključka.

Klasa: UP/I-030-02/2002-01/44
Urbroj: 580-02-08-41-29
Zagreb, 29. travnja 2008.

Predsjednica Vijeća
za zaštitu tržišnog natjecanja
**Olgica Spevec**, v. r.

Ostalo, NN 53/2008-1821
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)